**Меда́ль «За пераўтварэ́нне Нечэрназе́м'я РСФСР»** — дзяржаўная ўзнагарода СССР.

Заснаваны Указам Прэзідыума Вярхоўнага Савета СССР ад 30 верасня 1977 года. Частковыя змены ў Статуце медаля былі ўнесены Указам Прэзідыума Вярхоўнага Савета СССР ад 18 ліпеня 1980 года.

Аўтар малюнка медаля — мастак Лук'янаў Юрый Аляксандравіч.

Статут медаля
-------------

Медалём «За пераўтварэнне Нечэрназем'я РСФСР» узнагароджваюцца рабочыя, калгаснікі і служачыя за ўдарную працу па выкананні доўгачасовай праграмы развіцця сельскай гаспадаркі Нечарназёмнай зоны РСФСР, якія прапрацавалі, як правіла, не менш трох гадоў у размешчаных у гэтай зоне саўгасах, калгасах, на прадпрыемствах, у арганізацыях і установах, дзейнасць якіх непасрэдна звязана з пераўтварэннем Нечэрназем'я.

Узнагароджанне медалём «За пераўтварэнне Нечэрназем'я РСФСР» ажыццяўляецца ад імя Прэзідыума Вярхоўнага Савета СССР Прэзідыумам Вярхоўнага Савета РСФСР.

Хадайніцтва аб узнагароджанні медалём «За пераўтварэнне Нечэрназем'я РСФСР» узбуджаюцца адміністрацыяй прадпрыемстваў, устаноў, арганізацый, праўленнямі калгасаў, партыйнымі, прафсаюзнымі і камсамольскімі арганізацыямі працоўных калектываў і накіроўваюцца ў выканаўчы камітэт раённага, гарадскога Савета народных дэпутатаў.

Выканаўчы камітэт раённага, гарадскога Савета народных дэпутатаў разглядае паступіўшыя хадайніцтвы і накіроўвае іх адпаведна ў выканаўчы камітэт абласнога Савета народных дэпутатаў, Прэзідыум Вярхоўнага Савета аўтаномнай рэспублікі, якія прымаюць па хадайніцтвах рашэнне і ўваходзяць з прадстаўленнем аб узнагароджанні медалём у Прэзідыум Вярхоўнага Савета РСФСР.

Медаль «За пераўтварэнне Нечэрназем'я РСФСР» носіцца на левым боку грудзей і размяшчаецца пасля медаля «За будаўніцтва Байкала-Амурскай магістралі».

Апісанне медаля
---------------

Медаль «За пераўтварэнне Нечэрназем'я РСФСР» вырабляецца з тампака і мае форму правільнага круга дыяметрам 32 мм.

На адным боку медаля намаляваны трактар і ўзаранае поле. Злева ад краю поля — жывёлагадоўчы комплекс, элеватар і апора ліній электраперадачы, на гарызонце — лясная паласа і ўзыходзячае сонца. У ніжняй частцы медаля па акружнасці размешчаны надпіс «За преобразование Нечерноземья РСФСР», у верхняй — выява пшанічнага коласа. Аверс медаля абрамлены борцікам.

На адваротным боку медаля ў цэнтры, размешчана выява сярпа і молата з уплеценымі пшанічнымі каласамі, у верхняй частцы — пяціканцовая зорачка з разьбягаючыміся прамянямі.

Усе надпісы і выявы на медалю выпуклыя.

Медаль пры дапамозе вушка і кольца злучаецца з пяцівугольнай калодачкай, пакрытай шаўковай муаравай стужкай шырынёй 24 мм са светла-зялёнымі палосамі па краях шырынёй 7 мм і блакітнай паласой пасярэдзіне шырынёй 6 мм. Края стужкі акантаваны светла-жоўтымі палоскамі шырынёй 2 мм кожная.

Ілюстрацыі
----------

* Аверс медаляАверс медаля
* Рэверс медаляРэверс медаля

Зноскі
------

1. ↑  Указ Президиума ВС СССР от 30.09.1977 об учреждении Медали «За преобразование Нечерноземья РСФСР»

Літаратура
----------

* *Володин А. Н. Мерлай Н. М.* Медали СССР. — СПб.: Печатный двор, 1997. — С. 222—223. — ISBN 5-7062-0111-0.
* *Колесников Г. А. Рожков А. М.* Ордена и медали СССР. — Мн.: Народная асвета, 1986. — С. 68.

Спасылкі
--------

* Медаль «За пераўтварэнне Нечэрназем'я РСФСР». Ордэны і медалі СССР

| ⛭Медалі СССР |
| --- |
| за адменнае адрозненне | 
* «Залатая Зорка»
* «Серп і Молат»

 |
| за ваенныя заслугі | 
* «За адвагу»
* «За баявыя заслугі»
* «Партызану Айчыннай вайны»
* Ушакова
* Нахімава
* «За адзнаку ў вайсковай службе»
* «За бездакорную службу»
* «Ветэран Узброеных Сіл СССР»
* «За ўмацаванне баявой садружнасці»
* «За адзнаку ў ахове дзяржаўнай мяжы СССР»

 |
| за абарону | 
* Каўказа
* Кіева
* Ленінграда
* Масквы
* Адэсы
* Севастопаля
* Савецкага Запаляр'я
* Сталінграда

 |
| за вызваленне | 
* Бялграда
* Варшавы
* Прагі

 |
| за ўзяцце | 
* Берліна
* Будапешта
* Вены
* Кёнігсберга

 |
| за перамогу над | 
* Германіяй
* Японіяй

 |
| за працу | 
* «За працоўную доблесць»
* «За працоўную адзнаку»
* «За доблесную працу ў Вялікай Айчыннай вайне 1941—1945 гг.»
* «Ветэран працы»
* «За аднаўленне прадпрыемстваў чорнай металургіі поўдня»
* «За аднаўленне вугальных шахт Данбаса»
* «За асваенне цалінных зямель»
* «За будаўніцтва Байкала-Амурскай магістралі»
* «За пераўтварэнне Нечарназем'я РСФСР»
* «За асваенне нетраў і развіццё нафтагазавага комплексу Заходняй Сібіры»

 |
| «грамадзянскія» | 
* «Медаль Мацярынства»
* «У памяць 800-годдзя Масквы»
* «У памяць 250-годдзя Ленінграда»
* «У памяць 1500-годдзя Кіева»
* «За выдатную службу па ахове грамадскага парадку»
* «За выратаванне тапельцаў»
* «За адвагу на пажары»

 |
| юбілейныя — УС СССР | 
* 20 гадоў
* 30 гадоў
* 40 гадоў
* 50 гадоў
* 60 гадоў
* 70 гадоў

 |
| юбілейныя —Перамога ў Вялікай Айчыннай вайне | 
* 20 гадоў
* 30 гадоў
* 40 гадоў

 |
| юбілейныя — іншыя | 
* «У азнаменаванне 100-годдзя з дня нараджэння Уладзіміра Ільіча Леніна»
* «50 гадоў савецкай міліцыі»

 |